ᮘᮔ᮪ᮒᮨᮔ᮪ (ᮃᮊ᮪ᮞᮛ ᮞᮥᮔ᮪ᮓ: ᮘᮔ᮪ᮒᮨᮔ᮪, ᮃᮛᮘ᮪ ᮞᮥᮔ᮪ᮓ: بَنْتٓنْ) ᮊᮤᮝᮛᮤ ᮙᮍᮢᮥᮕ ᮍᮛᮔ᮪ ᮠᮤᮏᮤ ᮕᮢᮧᮕᮤᮔ᮪ᮞᮤ ᮓᮤ ᮄᮔ᮪ᮓᮧᮔᮦᮞᮤᮃ ᮔᮥ ᮃᮚᮔ ᮓᮤ ᮕᮥᮜᮧ ᮏᮝ. ᮕᮢᮧᮕᮤᮔ᮪ᮞᮤ ᮄᮉ ᮒᮓᮤᮔ ᮙᮂ ᮙᮍᮢᮥᮕ ᮘᮌᮤᮃᮔ᮪ ᮒᮤ ᮕᮢᮧᮕᮤᮔ᮪ᮞᮤ ᮏᮝ ᮘᮛᮒ᮪, ᮔᮥ ᮓᮥᮙᮞᮁ ᮃᮞ᮪ᮕᮤᮛᮞᮤ ᮙᮞᮛᮊᮒ᮪ ᮓᮤᮙᮨᮊᮁᮊᮩᮔ᮪ ᮏᮓᮤ ᮕᮢᮧᮕᮤᮔ᮪ᮞᮤ ᮙᮔ᮪ᮓᮤᮛᮤ ᮒᮅᮔ᮪ ᮲᮰᮰᮰|. ᮝᮤᮜᮚᮂ ᮘᮔ᮪ᮒᮨᮔ᮪ ᮍᮝᮨᮀᮊᮥ ᮓᮆᮛᮂ-ᮓᮆᮛᮂ ᮔᮥ ᮘᮠᮩᮜᮔ ᮙᮍᮢᮥᮕ ᮘᮌᮤᮃᮔ᮪ ᮒᮤ ᮝᮤᮜᮚᮂ ᮊᮞᮥᮜ᮪ᮒᮔᮔ᮪ ᮘᮔ᮪ᮒᮨᮔ᮪ ᮒᮔ᮪ᮕ ᮜᮙ᮪ᮕᮥᮀ ᮏᮩᮀ ᮘᮨᮀᮊᮥᮜᮥ, ᮑᮆᮒ ᮞᮦᮛᮀ, ᮜᮨᮘᮊ᮪, ᮕᮔ᮪ᮓᮦᮌᮣᮀ, ᮎᮤᮜᮨᮌᮧᮔ᮪, ᮏᮩᮀ ᮒᮍᮨᮛᮀ. ᮕᮥᮞᮩᮁ ᮓᮚᮩᮂᮔ ᮓᮤ ᮞᮨᮛᮀ.

ᮞᮏᮛᮂ 
ᮓᮤ ᮝᮨᮝᮨᮀᮊᮧᮔ᮪ ᮘᮔ᮪ᮒᮨᮔ᮪ ᮘᮠᮩᮜ ᮊᮥᮀᮞᮤ ᮍᮓᮨᮌ᮪ ᮠᮤᮏᮤ ᮊᮞᮥᮜ᮪ᮒᮔᮔ᮪ ᮓᮤᮔ ᮱᮶|, ᮓᮤᮃᮔ᮪ᮎᮥᮁᮊᮩᮔ᮪ ᮊᮥ ᮕᮙᮛᮦᮔ᮪ᮒᮂ ᮏᮏᮠᮔ᮪ ᮠᮤᮔ᮪ᮓᮤᮃ ᮝᮜᮔ᮪ᮓ ᮱᮸|. ᮕᮢᮧᮕᮤᮔ᮪ᮞᮤ ᮘᮔ᮪ᮒᮨᮔ᮪ ᮓᮤᮘᮨᮔ᮪ᮒᮥᮊ᮪ ᮒᮅᮔ᮪ |᮲᮰᮰᮰|.

ᮘᮔ᮪ᮒᮨᮔ᮪ ᮓᮤᮔ ᮃᮘᮓ᮪ ᮊ |᮵| ᮙᮍᮢᮥᮕ ᮘᮌᮤᮃᮔ᮪ ᮒᮤ ᮊᮛᮏᮃᮔ᮪ ᮒᮛᮥᮙᮔᮌᮛ. ᮕᮢᮞᮞ᮪ᮒᮤ ᮒᮤᮒᮤᮜᮁ ᮊᮛᮏᮃᮔ᮪ ᮒᮛᮥᮙᮔᮌᮛ ᮑᮆᮒ ᮕᮢᮞᮞ᮪ᮒᮤ ᮎᮤᮓᮀᮠᮤᮃᮀ ᮃᮒᮝ ᮕᮢᮞᮞ᮪ᮒᮤ ᮜᮨᮘᮊ᮪, ᮃᮔᮥ ᮊᮕᮀᮌᮤᮂ ᮓᮤ ᮊᮙ᮪ᮕᮥᮀ ᮜᮨᮘᮊ᮪ ᮓᮤ ᮞᮤᮞᮤ ᮝᮜᮥᮍᮔ᮪ ᮎᮤᮓᮀᮠᮤᮃᮀ, ᮊᮎᮙᮒᮔ᮪ ᮙᮥᮔ᮪ᮏᮥᮜ᮪ ᮊᮘᮥᮕᮒᮦᮔ᮪ ᮕᮔ᮪ᮓᮨᮌᮣᮀ. ᮕᮢᮞᮞ᮪ᮒᮤ ᮄᮉ ᮊᮊᮛ ᮊᮕᮀᮌᮤᮂ ᮒᮅᮔ᮪ |᮱᮹᮴᮷| ᮞᮁᮒ ᮉᮞᮤᮔ |᮲| ᮏᮏᮁ ᮊᮜᮤᮙᮂ ᮍᮝᮍᮥᮔ᮪ ᮕᮥᮄᮞᮤ ᮏᮩᮀ ᮠᮥᮛᮥᮕ᮪ ᮕᮜᮣᮝ ᮞᮁᮒ ᮘᮞ ᮞᮔ᮪ᮞᮨᮊᮨᮁᮒ. ᮉᮞᮤ ᮕᮢᮞᮞ᮪ᮒᮤ ᮊᮞᮨᮘᮥᮒ᮪ ᮑᮛᮤᮒᮊᮩᮔ᮪ ᮝᮝᮔᮨᮔ᮪ ᮛᮏ ᮕᮥᮁᮔᮝᮁᮙᮔ᮪.

ᮞᮀᮌᮩᮞ᮪ ᮛᮥᮔ᮪ᮒᮌ᮪ᮔ ᮊᮛᮏᮃᮔ᮪ ᮒᮛᮥᮙᮔᮌᮛ ᮃᮜᮒᮔ᮪ ᮞᮨᮛᮍᮔ᮪ ᮊᮛᮏᮃᮔ᮪ ᮞᮢᮤᮝᮤᮏᮚ, ᮊᮊᮝᮞᮃᮔ᮪ ᮓᮤ ᮘᮌᮤᮃᮔ᮪ ᮊᮥᮜᮧᮔ᮪ ᮕᮥᮜᮧ ᮏᮝ ᮒᮤ ᮒᮥᮀᮒᮥᮀ ᮊᮥᮜᮧᮔ᮪ ᮔᮨᮕᮤ ᮊ ᮊᮜᮤ ᮎᮤᮞᮨᮛᮚᮥ ᮓᮤᮒᮥᮜᮥᮚ᮪ᮊᮩᮔ᮪ ᮊᮥ ᮊᮛᮏᮃᮔ᮪ ᮞᮥᮔ᮪ᮓ. ᮓᮤᮔ ᮏᮙᮔ᮪ ᮊᮛᮏᮃᮔ᮪ ᮞᮥᮔ᮪ᮓ, ᮘᮔ᮪ᮒᮨᮔ᮪ ᮏᮓᮤ ᮞᮜᮂ ᮞᮠᮤᮏᮤ ᮕᮜᮘᮥᮃᮔ᮪ ᮕᮨᮔ᮪ᮒᮤᮀ ᮊᮛᮏᮃᮔ᮪ ᮞᮥᮔ᮪ᮓ. ᮔᮥᮛᮥᮒ᮪ᮊᮩᮔ᮪ ᮞᮥᮙ᮪ᮘᮨᮁ ᮕᮧᮁᮒᮥᮌᮤᮞ᮪, ᮘᮔ᮪ᮒᮨᮔ᮪ ᮑᮆᮒ ᮞᮜᮂ ᮞᮠᮤᮏᮤ ᮕᮜᮘᮥᮃᮔ᮪ ᮊᮛᮏᮃᮔ᮪ ᮞᮥᮔ᮪ᮓ ᮞᮜᮤᮃᮔ᮪ ᮒᮤ ᮕᮜᮘᮥᮃᮔ᮪ ᮕᮧᮔ᮪ᮒᮀ, ᮎᮤᮌᮨᮓᮦ, ᮒᮙ᮪ᮌᮛ (ᮒᮍᮨᮛᮀ), ᮞᮥᮔ᮪ᮓ ᮊᮜᮕ ᮞᮁᮒ ᮎᮤᮙᮔᮥᮊ᮪. ᮔᮥᮛᮥᮒ᮪ᮊᮩᮔ᮪ ᮔᮞ᮪ᮊᮂ ᮘᮥᮏᮀᮌ ᮙᮔᮤᮊ᮪ ᮃᮔᮥ ᮓᮤᮅᮊᮤᮁ ᮓᮤᮔ ᮓᮅᮔ᮪ ᮜᮧᮔ᮪ᮒᮁ ᮃᮔᮥ ᮓᮤᮒᮥᮔ᮪ᮓ ᮓᮤ ᮕᮨᮁᮕᮥᮞ᮪ᮒᮊᮃᮔ᮪ ᮘᮧᮓᮣᮨᮄᮃᮔ᮪, ᮇᮟ᮪ᮖᮧᮁᮓ᮪, ᮄᮀᮌᮢᮤᮞ᮪, ᮞᮕᮢᮊ᮪ ᮒᮅᮔ᮪ |᮱᮶᮲᮷|, ᮘᮔ᮪ᮒᮨᮔ᮪ ᮓᮤᮞᮨᮘᮥᮒ᮪ ᮝᮠᮔ᮪ᮒᮨᮔ᮪ ᮌᮤᮛᮀ.

ᮞᮒᮨᮛᮥᮞ᮪ᮔ ᮄᮞᮣᮙ᮪ ᮃᮞᮥᮕ᮪ ᮊ ᮝᮨᮝᮨᮀᮊᮧᮔ᮪ ᮘᮔ᮪ᮒᮨᮔ᮪ ᮓᮤᮔ ᮃᮘᮓ᮪ |᮱᮶| ᮑᮆᮒ ᮝᮊ᮪ᮒᮥ ᮊᮞᮥᮜ᮪ᮒᮔᮔ᮪ ᮓᮨᮙᮊ᮪ ᮍᮜᮨᮌᮊᮩᮔ᮪ ᮕᮍᮛᮥᮂᮔ ᮊ ᮝᮨᮝᮨᮀᮊᮧᮔ᮪ ᮊᮥᮜᮧᮔ᮪. ᮓᮤᮔ ᮒᮅᮔ᮪ |᮱᮵᮲᮴|/|᮱᮵᮲᮵|, ᮞᮥᮔᮔ᮪ ᮌᮥᮔᮥᮀ ᮏᮒᮤ ᮒᮤ ᮎᮤᮛᮨᮘᮧᮔ᮪ ᮘᮘᮛᮨᮍᮔ᮪ ᮏᮩᮀ ᮕᮞᮥᮊᮔ᮪ ᮓᮨᮙᮊ᮪ ᮔᮊᮣᮥᮊ᮪ᮊᮩᮔ᮪ ᮕᮍᮝᮞ ᮕᮜᮘᮥᮃᮔ᮪ ᮘᮔ᮪ᮒᮨᮔ᮪, ᮞᮁᮒ ᮍᮓᮨᮌ᮪ᮊᮩᮔ᮪ ᮊᮞᮥᮜ᮪ᮒᮔᮔ᮪ ᮘᮔ᮪ᮒᮨᮔ᮪ ᮃᮔᮥ ᮍᮘᮜᮓ᮪ ᮊ ᮓᮨᮙᮊ᮪.

ᮘᮔ᮪ᮒᮨᮔ᮪ ᮞᮒᮨᮛᮥᮞ᮪ᮔ ᮃᮞᮥᮕ᮪ ᮏᮓᮤ ᮘᮌᮤᮃᮔ᮪ ᮕᮢᮧᮗᮤᮔ᮪ᮞᮤ ᮏᮝ ᮘᮛᮒ᮪ ᮓᮤᮔ ᮒᮅᮔ᮪ |᮱᮹᮲᮵| ᮞᮘᮧᮒ᮪ ᮕᮙᮛᮦᮔ᮪ᮒᮂ ᮠᮤᮔ᮪ᮓᮤᮃ ᮝᮜᮔ᮪ᮓ ᮑᮤᮉᮔ᮪ ᮕᮢᮧᮗᮤᮔ᮪ᮞᮤ ᮏᮝ ᮘᮛᮒ᮪. ᮓᮤᮘᮨᮔ᮪ᮒᮥᮊ᮪ᮔ ᮕᮢᮧᮕᮤᮔ᮪ᮞᮤ ᮆᮒ ᮙᮤᮔᮀᮊ ᮕᮜᮊ᮪ᮞᮔᮃᮔ᮪ ᮘᮨᮞ᮪ᮒᮥᮅᮁᮞ᮪ᮠᮨᮁᮗᮧᮁᮙᮤᮀᮝᮨᮒ᮪ ᮒᮅᮔ᮪ |᮱᮹᮲᮲|, ᮃᮔᮥ ᮍᮘᮌᮤ ᮠᮤᮔ᮪ᮓᮤᮃ ᮝᮜᮔ᮪ᮓ ᮏᮓᮤ ᮞᮘᮘᮛᮠ ᮕᮢᮧᮗᮤᮔ᮪ᮞᮤ. ᮞᮙᮦᮙᮦᮂ ᮒᮅᮔ᮪ |᮱᮹᮲᮵|, ᮓᮤᮕᮊᮦ ᮄᮞ᮪ᮒᮤᮜᮂ ᮞᮧᮈᮔ᮪ᮓᮜᮔ᮪ᮓᮨᮔ᮪ (ᮒᮒᮁ ᮞᮧᮈᮔ᮪ᮓ) ᮃᮒᮝ ᮕᮞᮧᮈᮔ᮪ᮓᮔ᮪, ᮙᮤᮔᮀᮊ ᮄᮞ᮪ᮒᮤᮜᮂ ᮌᮦᮇᮌᮢᮖᮤ ᮕᮤᮊᮩᮔ᮪ ᮑᮨᮘᮥᮒ᮪ᮊᮩᮔ᮪ ᮘᮌᮤᮃᮔ᮪ ᮒᮤ ᮕᮥᮜᮧ ᮏᮝ ᮓᮤ ᮕᮜᮨᮘᮂ ᮊᮥᮜᮧᮔ᮪ ᮝᮜᮥᮍᮔ᮪ ᮎᮤᮜᮧᮞᮛᮤ ᮞᮁᮒ ᮎᮤᮒᮔ᮪ᮓᮥᮚ᮪ ᮃᮔᮥ ᮜᮧᮜᮧᮘᮔ ᮓᮤᮎᮤᮎᮤᮍᮔ᮪ ᮊᮥ ᮃᮔᮥ ᮍᮌᮥᮔᮊᮩᮔ᮪ ᮘᮞ ᮞᮥᮔ᮪ᮓ ᮙᮤᮔᮀᮊ ᮘᮞ ᮄᮔ᮪ᮓᮥᮀ.

ᮕᮙᮛᮦᮔ᮪ᮒᮠᮔ᮪ ᮕᮢᮧᮗᮤᮔ᮪ᮞᮤ ᮘᮔ᮪ᮒᮨᮔ᮪ ᮓᮤᮏᮤᮉᮔ᮪ ᮓᮤᮔ ᮒᮅᮔ᮪ |᮲᮰᮰᮰|.

ᮘᮞ 
ᮘᮀᮞ ᮃᮞᮣᮤ ᮃᮔᮥ ᮠᮤᮛᮥᮕ᮪ ᮓᮤ ᮕᮢᮧᮕᮤᮔ᮪ᮞᮤ ᮘᮔ᮪ᮒᮨᮔ᮪ ᮍᮧᮙᮧᮀ ᮍᮌᮥᮔᮊᮩᮔ᮪ ᮘᮞ ᮞᮥᮔ᮪ᮓ ᮘᮥᮠᮥᮔ᮪. ᮘᮞ ᮞᮥᮔ᮪ᮓ ᮘᮥᮠᮥᮔ᮪ ᮊᮞᮨᮘᮥᮒ᮪ ᮓᮤᮌᮧᮜᮧᮀᮊᮩᮔ᮪ ᮙᮤᮔᮀᮊ ᮘᮞ ᮊᮞᮁ ᮓᮤᮔ ᮘᮞ ᮞᮥᮔ᮪ᮓ ᮙᮧᮓᮦᮛᮨᮔ᮪, ᮃᮔᮥ ᮙᮤᮘᮔ᮪ᮓ ᮞᮘᮘᮛᮠ ᮒᮤᮀᮊᮒᮔ᮪ ᮒᮤ ᮒᮤᮀᮊᮒ᮪ ᮜᮨᮙᮨᮞ᮪ ᮔᮨᮕᮤ ᮊ ᮒᮤᮀᮊᮒ᮪ ᮊᮞᮁ ᮃᮒᮝ ᮜᮧᮙ, ᮃᮔᮥ ᮙᮤᮙᮤᮒᮤ ᮍᮝᮥᮏᮥᮓ᮪ ᮓᮤᮔ ᮙᮀᮞ ᮊᮞᮥᮜ᮪ᮒᮔᮔ᮪ ᮙᮒᮛᮙ᮪ ᮍᮝᮞ ᮕᮛᮠᮤᮚᮍᮔ᮪ (ᮘᮌᮤᮃᮔ᮪ ᮝᮦᮒᮔ᮪ ᮍᮤᮓᮥᮜ᮪ ᮕᮢᮧᮕᮤᮔ᮪ᮞᮤ ᮏᮝ ᮊᮥᮜᮧᮔ᮪). ᮞᮔᮏᮔ᮪ ᮊᮤᮒᮥ, ᮓᮤ ᮞᮦᮛᮀ ᮞᮁᮒ ᮎᮤᮜᮨᮌᮧᮔ᮪, ᮘᮞ ᮘᮑᮥᮙᮞᮔ᮪ ᮓᮤᮕᮊᮦ ᮊᮥ ᮆᮒ᮪ᮔᮤᮞ᮪ ᮕᮨᮔ᮪ᮓᮒᮀ ᮒᮤ ᮏᮝ. ᮞᮨᮓᮨᮀᮊᮩᮔ᮪, ᮓᮤ ᮘᮌᮤᮃᮔ᮪ ᮊᮜᮦᮁ ᮓᮚᮩᮂ ᮒᮍᮨᮛᮀ, ᮘᮞ ᮄᮔ᮪ᮓᮧᮔᮦᮞᮤᮃ ᮓᮤᮃᮜᮨᮊ᮪ ᮘᮨᮒᮝᮤ ᮇᮌᮦ ᮓᮤᮕᮊᮦ ᮊᮥ ᮕᮨᮔ᮪ᮓᮒᮀ ᮆᮒ᮪ᮔᮤᮞ᮪ ᮘᮨᮒᮝᮤ. ᮞᮏᮘ ᮘᮞ ᮞᮥᮔ᮪ᮓ, ᮘᮞ ᮏᮝ ᮏᮩᮀ ᮘᮞ ᮘᮨᮒᮝᮤ, ᮘᮞ ᮄᮔ᮪ᮓᮧᮔᮦᮞᮤᮃ ᮇᮌᮦ ᮓᮤᮕᮊᮦ ᮅᮒᮙᮔ ᮊᮥ ᮕᮨᮔ᮪ᮓᮒᮀ ᮒᮤ ᮘᮌᮤᮃᮔ᮪ ᮞᮦᮏᮦᮔ᮪ ᮄᮔ᮪ᮓᮧᮔᮦᮞᮤᮃ.

ᮕᮙᮛᮦᮔ᮪ᮒᮠᮔ᮪ 
ᮕᮢᮧᮕᮤᮔ᮪ᮞᮤ ᮘᮔ᮪ᮒᮨᮔ᮪ ᮓᮤᮘᮌᮤ ᮊᮔ ᮒᮥᮏᮥᮂ ᮓᮆᮛᮂ ᮒᮤᮀᮊᮒ᮪ ᮓᮥᮃ: 
 ᮊᮘᮥᮕᮒᮦᮔ᮪ ᮞᮦᮛᮀ
 ᮊᮘᮥᮕᮒᮦᮔ᮪ ᮜᮨᮘᮊ᮪ 
 ᮊᮘᮥᮕᮒᮦᮔ᮪ ᮕᮔ᮪ᮓᮦᮌᮣᮀ 
 ᮊᮘᮥᮕᮒᮦᮔ᮪ ᮒᮍᮨᮛᮀ
 ᮊᮧᮒ ᮎᮤᮜᮨᮌᮧᮔ᮪
 ᮊᮧᮒ ᮞᮦᮛᮀ
 ᮊᮧᮒ ᮒᮍᮨᮛᮀ
 ᮊᮧᮒ ᮒᮍᮨᮛᮀ ᮊᮤᮓᮥᮜ᮪

ᮌᮥᮘᮨᮁᮔᮥᮁ ᮘᮔ᮪ᮒᮨᮔ᮪ ᮙᮥᮀᮌᮛᮔ᮪, ᮠᮊᮙᮥᮓᮤᮔ᮪ ᮏᮙᮜ᮪, ᮓᮤᮕᮤᮜᮤᮂ ᮊᮥ ᮕᮙᮛᮦᮔ᮪ᮒᮂ ᮕᮥᮞᮒ᮪. ᮜᮏᮨᮀ ᮒᮅᮔ᮪ ᮲᮰᮰᮲|, ᮓ᮪ᮕ᮪ᮁᮓ᮪ ᮘᮔ᮪ᮒᮨᮔ᮪   ᮙᮤᮜᮤᮂ ᮏᮧᮊᮧ ᮙᮥᮔᮔ᮪ᮓᮁ ᮏᮩᮀ ᮃᮒᮥᮒ᮪ ᮎ᮪ᮠᮧᮞᮤᮚᮂ ᮞᮜᮊᮥ ᮌᮥᮘᮨᮁᮔᮥᮁ ᮏᮩᮀ ᮝᮊᮤᮜ᮪ ᮌᮥᮘᮨᮁᮔᮥᮁ.

ᮒᮥᮙ᮪ᮘᮥ ᮊᮜᮥᮃᮁ 
 Loka resmi Propinsi Banten 
 Cagar alam Rawa Danau di Banten

Propinsi di Indonésia
Banten